# Europos Sąjungos C 105A/2017

| | ISSN 1977-0960 |
| --- | --- |
| Europos Sąjungos
  oficialusis leidinys | C 105A |
| | |
| Leidimas lietuvių kalba | Informacija ir pranešimai | 60 metai2017m. balandžio 4d. |

ISSN 1977-0960

Europos Sąjungos

oficialusis leidinys

C 105A

Leidimas lietuvių kalba

Informacija ir pranešimai

60 metai2017m. balandžio 4d.

---

| Pranešimo Nr. | Turinys | Puslapis |
| --- | --- | --- |
| | V   Nuomonės |
| | ADMINISTRACINĖS PROCEDŪROS |
| | Europos Komisija |
| 2017/C 105 A/01 | Informatikos generalinis direktoratas. Pranešimas apie konkursą direktoriaus pareigoms (AD 14 lygis). Liuksemburgas (Tarnybos nuostatų 29 straipsnio 2 dalis). COM/2017/10372 | 1 |

Pranešimo Nr.

Turinys

Puslapis

V   Nuomonės

ADMINISTRACINĖS PROCEDŪROS

Europos Komisija

2017/C 105 A/01

Informatikos generalinis direktoratas. Pranešimas apie konkursą direktoriaus pareigoms (AD 14 lygis). Liuksemburgas (Tarnybos nuostatų 29 straipsnio 2 dalis). COM/2017/10372

1

---

| LT | |
| --- | --- |

LT

---

V Nuomonės

ADMINISTRACINĖS PROCEDŪROS

Europos Komisija

| 4.4.2017 | LT | Europos Sąjungos oficialusis leidinys | CA 105/1 |
| --- | --- | --- | --- |

4.4.2017

LT

Europos Sąjungos oficialusis leidinys

CA 105/1

---

Informatikos generalinis direktoratas

Pranešimas apie konkursą direktoriaus pareigoms (AD 14 lygis). Liuksemburgas

(Tarnybos nuostatų 29 straipsnio 2 dalis)

COM/2017/10372

(2017/C 105 A/01)

Apie mus

Europos Komisijos Informatikos generalinis direktoratas (Informatikos GD) (https://ec.europa.eu/info/departments/informatics_lt) atsako už Komisijos tarnybų informacinių ir ryšių technologijų valdymą ir koordinavimą, visų pirma už šiuolaikiškos ir dinamiškos institucijos informacinių technologijų vizijos ir strategijos, visiškai atitinkančios bendruosius Komisijos prioritetus, nustatymą, suformulavimą ir įgyvendinimą, glaudžiai bendradarbiaujant su IT valdymo struktūromis.

Šiuo metu Informatikos GD reorganizuojamas. Per šią 2017 m. pavasarį numatytą baigti reorganizaciją bus pakeista organizacinė tarnybos struktūra ir sukurtas naujas D direktoratas „Skaitmeninės paslaugos“. D direktorato direktorius bus atsakingas už valstybių narių viešojo administravimo institucijoms skirtas skaitmenines paslaugas. Visų pirma jis rūpinsis, kad (glaudžiai bendradarbiaujant su Ryšių tinklų, turinio ir technologijų GD) būtų sukurtas Skaitmeninis polius, siekiant sudaryti palankias sąlygas pritraukti į Liuksemburgą verslui ir politikai itin svarbiose srityse dirbti gabių žmonių. Remdamasis įgyvendinant ISA programą pasiektais rezultatais, naujasis D direktoratas daugiausia dėmesio skirs tokiems klausimams kaip didieji duomenys, duomenų analizė, standartizacija, metaduomenys (D1), sąveikumo sistemos, tarpvalstybinės ir tarpsektorinės viešosios paslaugos, skirtos viešojo administravimo institucijoms, įmonėms ir piliečiams (D2), ir transeuropinės paslaugos (D3).

Siūlome

Direktoriaus užduotis Informatikos generaliniame direktorate bus nustatyti bendrą strateginę direktorato kryptį, jį valdyti ir konkrečiai atsakyti už orientuotas į išorę iniciatyvas ir veiksmus, laikantis generalinio direktorato veiklos uždavinių apraše ir metinėje darbo programoje nustatytų principų.

Skaitmeninio poliaus kūrimo darbuotojų grupė, nedidelė direktoriui tiesiogiai atskaitinga darbuotojų grupė, turės iki 2020 m. Liuksemburge sukurti ir plėtoti Skaitmeninį polių. Jis bus plėtojamas glaudžiai bendradarbiaujant su Ryšių tinklų, turinio ir technologijų GD ir kitais pagrindiniais generaliniais direktoratais, kaip antai Leidinių biuru, Eurostatu ir Jungtiniu tyrimų centru. Šiuo atžvilgiu direktoratas atliks pagrindinį vaidmenį užtikrinant, kad Komisija skatintų skaitmeninį augimą Europoje, stiprindamas Liuksemburgo, kaip vietos, kurioje gimsta skaitmeninės inovacijos tokiose srityse kaip didelio pajėgumo IT infrastruktūra, didžiųjų duomenų apdorojimo priemonės ir analizė, viešojo sektoriaus modernizavimas ir IT sprendimai, poziciją.

Vienas direktorato skyrius bus atsakingas už vis paklausesnės veiklos srities, susijusios su duomenų, ypač didžiųjų, analize ir informacijos bei žinių valdymu (įskaitant bendradarbiavimo priemones), plėtojimą ir integraciją, siekiant tenkinti tiek pačios Komisijos, tiek viešojo sektoriaus reikmes. Imantis veiklos šioje besiformuojančioje didelį potencialą turinčioje srityje bus sujungti turimi pajėgumai. Vykdant šią veiklą bus būtina glaudžiai bendradarbiauti su Komisijos išorės ir vidaus suinteresuotaisiais subjektais, taip pat intensyviai bendradarbiauti su Ryšių tinklų, turinio ir technologijų GD.

D direktoratas taip pat valdys ISA2 programą (http://ec.europa.eu/isa/), kuria sudaromos palankesnės sąlygos valstybių narių viešojo administravimo institucijoms veiksmingai keistis informacija tarpvalstybiniu ir tarpsektoriniu lygmenimis. ISA2 programa prisidedama prie Komisijos vykdomų e. valdžios srities veiksmų, kuriais siekiama užtikrinti veiksmingumą teikiant naujas, novatoriškas ir veiksmingesnes skaitmenines paslaugas pagal Bendrosios skaitmeninės rinkos strategiją.

Direktorius pirmininkauja ISA2 koordinavimo komitetui ir vadovauja sąveikumo politikos formavimo, informacijos apie ją skleidimo ir jos įgyvendinimo procesui, vykdomam kartu su valstybių narių administracijomis.

Transeuropinių sistemų skyrius turės teikti saugias ir lengvai prieinamas „TESTA-ng“ tinklo paslaugas (transeuropinės telematikos paslaugos tarp administracijų) – šis tinklas yra pagrindinis europinis tinklas, per kurį duomenimis keičiasi įvairiausios viešojo administravimo institucijos.

Siekiant užtikrinti visuotinį pasiekiamumą, šiam tinklui naudojami interneto protokolai (IP), tačiau tai yra atskiras Europos Komisijos administruojamas ne interneto tinklas. Jis patikimai veikia, yra labai saugus ir yra sujungtas su visomis ES institucijomis ir nacionaliniais tinklais. Per jį galima keistis tiek neįslaptinta, tiek įslaptinta informacija.

Direktorius atstovauja generaliniam direktoriui išorės ir vidaus renginiuose, kurie yra svarbūs direktoratui.

Direktoriaus darbo vieta, kaip ir dauguma jam pavaldžių skyrių, yra Liuksemburge.

Ieškome

Šiam darbui reikia:

| — | gebėjimo užmegzti ir palaikyti puikius santykius su kitomis Komisijos tarnybomis, kitomis institucijomis, kitomis Europos Sąjungos įstaigomis ir nacionalinėmis administracijomis; gebėjimo kartu su valstybių narių administracijomis rengti tarpvalstybinių ir tarpsektorinių skaitmeninių paslaugų sąveikumo strategijas ir vykdyti tolesnius susijusius veiksmus, |
| --- | --- |

—

gebėjimo užmegzti ir palaikyti puikius santykius su kitomis Komisijos tarnybomis, kitomis institucijomis, kitomis Europos Sąjungos įstaigomis ir nacionalinėmis administracijomis; gebėjimo kartu su valstybių narių administracijomis rengti tarpvalstybinių ir tarpsektorinių skaitmeninių paslaugų sąveikumo strategijas ir vykdyti tolesnius susijusius veiksmus,

| — | lyderio savybių ir charizmos, būtinų norint vadovauti dideliam, nuolat kintančiam labai kompetentingų IT ir administracijos specialistų kolektyvui ir jį motyvuoti; puikių vadovavimo įgūdžių ir gebėjimo vadovauti į paslaugas orientuotai organizacijai daugiakultūrėje aplinkoje; įrodymais pagrįsto gebėjimo suprasti, su kokiais uždaviniais susiduria didelės organizacijos, kurdamos, plėtodamos ir vystydamos jų veiklos poreikius atitinkančias organizacijos informacines sistemas, ir atitinkamos patirties, |
| --- | --- |

—

lyderio savybių ir charizmos, būtinų norint vadovauti dideliam, nuolat kintančiam labai kompetentingų IT ir administracijos specialistų kolektyvui ir jį motyvuoti; puikių vadovavimo įgūdžių ir gebėjimo vadovauti į paslaugas orientuotai organizacijai daugiakultūrėje aplinkoje; įrodymais pagrįsto gebėjimo suprasti, su kokiais uždaviniais susiduria didelės organizacijos, kurdamos, plėtodamos ir vystydamos jų veiklos poreikius atitinkančias organizacijos informacines sistemas, ir atitinkamos patirties,

| — | įrodymais pagrįstos veiksmingo žmogiškųjų išteklių (didelių kolektyvų) ir biudžetų planavimo ir valdymo patirties, |
| --- | --- |

—

įrodymais pagrįstos veiksmingo žmogiškųjų išteklių (didelių kolektyvų) ir biudžetų planavimo ir valdymo patirties,

| — | puikių komunikavimo ir bendravimo įgūdžių, |
| --- | --- |

—

puikių komunikavimo ir bendravimo įgūdžių,

| — | gebėjimo užmegzti ir palaikyti IT potencialui išnaudoti ir institucijai modernizuoti būtiną bendradarbiavimą su vyresniąja Komisijos vadovybe, |
| --- | --- |

—

gebėjimo užmegzti ir palaikyti IT potencialui išnaudoti ir institucijai modernizuoti būtiną bendradarbiavimą su vyresniąja Komisijos vadovybe,

| — | įrodymais pagrįstų žinių ir praktinės patirties, susijusių su didelių projektų, įskaitant IT architektūros, planavimo, projektų valdymo ir rezultatų kokybės kontrolės projektus, vykdymu, |
| --- | --- |

—

įrodymais pagrįstų žinių ir praktinės patirties, susijusių su didelių projektų, įskaitant IT architektūros, planavimo, projektų valdymo ir rezultatų kokybės kontrolės projektus, vykdymu,

| — | puikių analitinių įgūdžių, gebėjimo nustatyti pagrindinius klausimus, numatyti ir formuoti strateginius tikslus ir pagal juos pateikti praktinių pasiūlymų dėl veiksmų, |
| --- | --- |

—

puikių analitinių įgūdžių, gebėjimo nustatyti pagrindinius klausimus, numatyti ir formuoti strateginius tikslus ir pagal juos pateikti praktinių pasiūlymų dėl veiksmų,

| — | gebėjimo veiksmingai bendrauti su vidaus ir išorės suinteresuotaisiais subjektais. |
| --- | --- |

—

gebėjimo veiksmingai bendrauti su vidaus ir išorės suinteresuotaisiais subjektais.

Kandidatai privalo (tinkamumo kriterijai)

Kandidatai galės dalyvauti atrankos etape, jei iki paraiškų pateikimo termino atitiks toliau nurodytus formalius kriterijus.

Pilietybė: kandidatas turi turėti vienos iš Europos Sąjungos valstybių narių pilietybę.

Universitetinis išsilavinimas arba diplomas: kandidatas privalo turėti:

| i) | arba diplomu patvirtintą ketverių metų ar ilgesnį užbaigtą universitetinį išsilavinimą; |
| --- | --- |

i)

arba diplomu patvirtintą ketverių metų ar ilgesnį užbaigtą universitetinį išsilavinimą;

| ii) | arba diplomu patvirtintą bent trejų metų užbaigtą universitetinį išsilavinimą ir ne mažesnę kaip vienų metų atitinkamą profesinę patirtį (ši vienų metų profesinė patirtis negali būti įtraukta į baigus studijas įgytos profesinės patirties, kurios reikalaujama toliau, laikotarpį). |
| --- | --- |

ii)

arba diplomu patvirtintą bent trejų metų užbaigtą universitetinį išsilavinimą ir ne mažesnę kaip vienų metų atitinkamą profesinę patirtį (ši vienų metų profesinė patirtis negali būti įtraukta į baigus studijas įgytos profesinės patirties, kurios reikalaujama toliau, laikotarpį).

Profesinė patirtis: kandidatas privalo turėti ne mažesnę kaip 15 metų darbo patirtį, įgytą baigus studijas, kurios lygmuo atitinka minėtus kvalifikacinius reikalavimus.

Vadovavimo patirtis: bent penkerių metų profesinė patirtis turi būti įgyta einant aukšto lygio vadovo pareigas (1), tiesiogiai susijusias su siūlomų pareigų darbo sritimi.

Kalbos: kandidatas privalo labai gerai mokėti vieną iš oficialiųjų Europos Sąjungos kalbų (2) ir pakankamai gerai mokėti kurią nors kitą ES oficialiąją kalbą. Atrankos komisijos per pokalbį (-ius) tikrins, ar kandidatai atitinka reikalavimą pakankamai gerai mokėti kurią nors kitą ES oficialiąją kalbą. Todėl dalis pokalbio gali vykti ta kita kalba.

Amžiaus riba: kandidatas privalo nebūti sulaukęs įprasto pensinio amžiaus, kuris Europos Sąjungos institucijų pareigūnams skaičiuojamas nuo mėnesio, kurį jiems sukanka 66 metai, pabaigos (žr. Tarnybos nuostatų 52 straipsnio a punktą) (3).

Nepriklausomumas ir interesų deklaravimas

Prieš pradėdami eiti savo pareigas kandidatai turi patvirtinti, kad tarnaudami viešajam interesui įsipareigoja veikti nepriklausomai, ir deklaruoti visus interesus, kurie galėtų kelti abejonių dėl jų nepriklausomumo.

Skyrimas ir įdarbinimo sąlygos

Direktorių nustatyta atrankos ir įdarbinimo tvarka atrinks ir skirs Europos Komisija (dar žr. Su vyresniaisiais pareigūnais susijusios politikos apžvalginį dokumentą (4)). Atrankos metu į Komisijos paskyrimų patariamojo komiteto rengiamą pokalbį pakviestieji kandidatai pirma turės dalyvauti vertinimo centro, kuriame dirba nepriklausomi įdarbinimo konsultantai, procedūrose.

Dėl praktinių priežasčių ir kad dėl kandidatų ir institucijos interesų atrankos procedūra būtų užbaigta kuo greičiau, atrankos procedūra vyks tik anglų ir (arba) prancūzų kalbomis (5).

AD 14 lygio Europos Sąjungos pareigūnų darbo užmokestis ir įdarbinimo sąlygos nustatyti Tarnybos nuostatuose. Informuojame kandidatus, kad Tarnybos nuostatuose visiems naujiems pareigūnams nustatytas devynių mėnesių bandomasis laikotarpis.

Direktoriaus darbo vieta yra Liuksemburge.

Lygios galimybės

Europos Komisija vykdo aktyvią lygių galimybių politiką, kuria siekiama padidinti vadovo pareigas einančių moterų skaičių, ir skatina teikti paraiškas ypač moteris.

Paraiškų teikimo tvarka

Prieš teikdamas paraišką turėtumėte atidžiai pasitikrinti, ar atitinkate visus kandidatams taikomus tinkamumo kriterijus (žr. skyrelį „Kandidatai privalo“), ypač diplomų, profesinės patirties ir kalbinių gebėjimų reikalavimus. Jeigu netenkinamas bent vienas iš šių tinkamumo reikalavimų, kandidatas automatiškai pašalinamas iš atrankos procedūros.

Jeigu norite dalyvauti konkurse, turite užsiregistruoti internetu

https://ec.europa.eu/dgs/human-resources/seniormanagementvacancies/

Šioje interneto svetainėje rasite visus nurodymus, ką daryti kiekvienu registracijos etapu.

Turite turėti veikiantį e. pašto adresą. Jis bus naudojamas Jūsų registracijai, be to, juo bus su Jumis bendraujama visais atrankos procedūros etapais. Todėl jeigu Jūsų e. pašto adresas pasikeis, būtina apie tai pranešti Europos Komisijai.

Kad užbaigtumėte registraciją, į sistemą reikia įkelti PDF formato gyvenimo aprašymą ir internetu pateikti motyvacinį laišką (ne daugiau kaip 8 000 spaudos ženklų). Dėl praktinių priežasčių ir kad dėl kandidatų ir institucijų interesų atrankos procedūra būtų užbaigta kuo greičiau, gyvenimo aprašymas ir motyvacinis laiškas turi būti parašyti anglų, prancūzų arba vokiečių kalba.

Baigęs registraciją internete, e. paštu gausite patvirtinimą, kad Jūsų paraiška užregistruota. Šiame laiške taip pat bus nurodytas registracijos numeris – tai bus Jūsų atpažinties numeris tvarkant visus su Jūsų paraiška susijusius klausimus. Jei patvirtinimo e. paštu negavote, paraiška nebuvo užregistruota!

Atkreipkite dėmesį, kad paraiškos nagrinėjimo eigos negalite stebėti internetu. Apie Jūsų paraiškos statusą Jums tiesiogiai praneš Europos Komisija.

Jeigu dėl negalios negalite užpildyti registracijos formos internetu, spausdintinę paraišką (gyvenimo aprašymą ir motyvacinį laišką) galite išsiųsti registruotu laišku šiuo adresu: European Commission, Directorate-General for Human Resources and Security, Unit for Senior Management and CCA, SC11 8/59, 1049 Bruxelles/Brussel, BELGIQUE/BELGIË, ir aiškiai užrašyti šią nuorodą: „Vacancy for a Director in DG DIGIT (COM/2017/10372)“ (pašto spaudo data turi būti ne vėlesnė nei galutinė registracijos data). Tolesnis Komisijos ir Jūsų bendravimas vyks paštu. Prie paraiškos formos turite pridėti pripažintos institucijos išduotą neįgalumo pažymėjimą. Taip pat atskirame lape turėtumėte nurodyti, kokių specialių priemonių, Jūsų manymu, reikia, kad Jums būtų lengviau dalyvauti atrankoje.

Jei norite daugiau informacijos ir (arba) jei kiltų techninių nesklandumų, siųskite e. laišką šiuo adresu: HR-SM-Vacancies@ec.europa.eu

Galutinis terminas

Galutinis registracijos terminas – 2017 m gegužės 12 d. 12 val. Briuselio laiku; vėliau registracija internetu negalima.

Jūs pats atsakingas už tai, kad registracijos internetu forma būtų užpildyta laiku. Primygtinai rekomenduojame nesiregistruoti paskutinėmis registracijai skirto laiko dienomis, nes dėl didelės interneto apkrovos arba dėl interneto ryšio sutrikimų registracija internetu gali nutrūkti neužbaigta, o tada reikia kartoti visą procedūrą. Pasibaigus registracijai skirtam laikui, nebegalėsite įvesti jokių duomenų. Registracijos formos, kurias vėluojama nusiųsti, nepriimamos.

Svarbi informacija kandidatams

Kandidatams primenama, kad atrankos komitetų darbas yra konfidencialus. Kandidatams draudžiama tiesiogiai arba netiesiogiai susisiekti su šių komitetų nariais arba prašyti kitų asmenų tai daryti jų vardu.

Asmens duomenų apsauga

Komisija užtikrins, kad kandidatų asmens duomenys būtų tvarkomi laikantis 2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (6).

---

(1)  Gyvenimo aprašymuose aprašydami šių bent penkerių metų aukšto lygio vadovavimo patirtį, kandidatai turėtų nurodyti: 1) eitas vadovo pareigas ir vykdytas funkcijas; 2) darbuotojų, kuriems vadovavo eidami šias pareigas, skaičių; 3) valdyto biudžeto dydį; 4) hierarchinę struktūrą ir vadovų skaičių.

(2)  http://ec.europa.eu/education/official-languages-eu-0_lt.

(3)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:LT:PDF.

(4)  http://ec.europa.eu/civil_service/docs/official_policy_en.pdf.

(5)  Atrankos komisija užtikrins, kad asmenims, kurių viena iš šių kalbų yra gimtoji, nebūtų teikiamas nepagrįstas pranašumas.

(6)  OL L 8, 2001 1 12, p. 1.

---